EKH บวกเกือบ 6% มองผลประกอบการ H2/59 โตต่อเนื่อง
EKH บวกเกือบ 6% ล่าสุด ณ เวลา 15.06 น. ราคาอยู่ที่ 6.20 บาท บวก 0.35 บาท หรือ 5.98% สูงสุดที่ 6.25 บาท ต่ำสุดที่ 5.90 บาท มูลค่าซื้อขายที่ 139.04 ล้านบาท โบรกฯ ชูเป้า 7 บ. มองผลประกอบการ H2/59 โตต่อเนื่อง หลังอัตราจำนวนเตียงผู้ป่วยเพิ่มขึ้นถึง 80%
6 ต.ค. 2559

ผู้สื่อข่าวรายงานว่า ราคาหุ้นบริษัท เอกชัยการแพทย์ จำกัด (มหาชน) หรือ EKH ณ เวลา 15.06 น. ราคาอยู่ที่ 6.20 บาท บวก 0.35 บาท หรือ 5.98% สูงสุดที่ 6.25 บาท ต่ำสุดที่ 5.90 บาท มูลค่าซื้อขายที่ 139.04 ล้านบาท 

ด้าน บล.ฟินันเซีย ไซรัส ระบุในบทวิเคราะห์ว่า EKH คาดว่าผลประกอบการในครึ่งปีหลังจะเติบโตอย่างต่อเนื่อง โดยเฉพาะไตรมาสที่ 3 ที่คาดว่าจะทำจุดสูงสุดใหม่เป็นประวัติการณ์ หลังจากอัตราการใช้พักของจำนวนเตียงผู้ป่วยเพิ่มขึ้นถึง 75-80% จากช่วงครึ่งปีแรกที่ 50-60% ซึ่งเกิดจากการแพร่ระบาดของเชื้อไวรัสอาร์เอสวี ราคาเป้าหมาย 7 บาท อัพไซด์กว่า 17%